त्रिवेदी ने कहा कि प्रधानमंत्री मोदी के कार्यकाल की बात करें तो मंहगाई के कारण जनता भारी परेशानी में है, रोजमर्रा की जरूरत के सामान की कीमतों में बढ़ोतरी, नोटबंदी, पहले विरोध और सरकार में आने के बाद एफडीआई एवं फेरबदल किया हुआ जीएसटी लागू करना, राफेल विमान का विवादास्पद सौदा, रिकार्ड विदेश यात्राओं के बावजूद देश में निवेश के नाम पर कोई उपलब्धि नहीं, रिजर्व बैंक व सीबीआई जैसी संस्थाओं की प्रतिष्ठा को धूमिल करने वाले विवाद, अपने उद्योगपति मित्रों को लाभान्वित करने अन्र्तराष्ट्रीय बाजार में कम मूल्य होने के बावजूद पेट्रोलियम उत्पादों की रिकार्ड बढ़ोतरी, रुपये का मूल्य डालर के मुकाबले निम्नतम स्तर पर पहुंचना, भ्रष्टाचार के गंभीर आरोप और जनता के धन का अपने प्रचार-प्रसार में उपयोग करना जैसे गंभीर मुद्दे बड़े सवाल हैं. राजस्थान की मुख्यमंत्री वसुन्धरा राजे ने सरकार में आने से पहले जो वादे किए थे उनमें से कोई भी पूरा नही हुआ, बल्कि प्रदेश का विकास ठप्प हो गया. प्रदेश के हर वर्ग में अंसतोष है, किसान, कर्मचारी, व्यापारी, आमजन सभी परेशान हैं.